Drakensberger Breeders' Society of South Africa
Selectors and Inspections
Council and Personnel
DNA - Lidcat Stelsel
Veediefstal in ons land is kommerwekkend. Die jongste syfer van April 2005 tot April 2006 is 60 000 gesteelde beeste teen 'n verlies van R300 miljoen.
Die doel van hierdie sisteem is n diens aan die veeboer in Suid Afrika om op n uiters bekostigbare manier : -sy veekudde teen diefstal te beskerm en -biologiese monsters beskikbaar te hê wanneer bv n ouerskap gedoen moet word. Hierdie is n projek waarin biologiese materiaal van n dier bv hare met wortels aan gestoor word. Dit word in duplikaat en in 2 aparte geboue (vir geval van brand) gestoor. Die fooi is(huidiglik -2007) R10 per dier en geld lewenslank vir die betrokke dier. In die haarwortel is die unieke DNA van hierdie spesifieke dier dan beskikbaar wanneer benodig. Sou die eienaar die DNA inligting benodig vir n ouerskap/registrasie/n veediefstal saak is die monster beskikbaar en DNA kan dan teen die normale tarief(huidiglik-2007) van R130 per /dier gedoen word.
Hoe om te werk te gaan:
Kontak ons telefonies of per faks en vra Lidcat stelle(@ R10) aan. Ons pos dit dan aan u en u ontvang n rekening. Die eienaar trek hare met haarwortels aan en verdeel dit in die 2 aparte sakkies. Die eienaar vul die inligting op die ingeslote kaartjie in die eerste sakkie in, skeur die eienaar se helfte van die 2 e kaartjie af en bewaar dit vir sy eie boekhouding. Plaas nou die kaartjies in die sakkies terug tesame met die hare. Die sakkies word met die 'tamperproof sticker' wat in die sakkies ingesluit is ,geseël. Die unieke barcode word nou gekoppel aan die spesifieke dier. Die eienaar pos nou die duplikaat stel hare van die dier aan ons en ons plaas die inligting op ons databasis en stoor die sakkies met die inhoud.
Die grootste kwessie rondom veediefstal is positiewe identifikasie. Die dieregenetika afdeling van die LNR-Irene, doen al 'n dekade lank forensiese DNA ondersoeke met groot sukses. In die geval waar 'n dier gesteel word, kan 'n monster van die dier (dood of lewend) geneem word en dié se DNA profiel vergelyk word met die verwysingsmonster ten einde identiteit te bewys.